Í dag 28. ágúst eru 30 ár liðin síðan tvær stórar aurskriður og margar smærri féllu úr Tindaöxl á byggðina í Ólafsfirði og er mörgum Ólafsfirðingum enn í fersku minni . Tugmilljóna tjón varð vegna skriðufalla og vatnsflóða , rýma varð um 70 hús og 200 íbúar urðu að yfirgefa hús sín . Ólafsfirðingar stóðu saman sem einn maður og mikill samhugur ríkti við að hreinsa upp og lagfæra skaðann eftir aurskriðurnar . Mynd frá ljósmyndasýningu Rótarýklúbbs Ólafsfjarðar við Tjarnaborg á myndum Svavars Bergs Magnússonar Við Tjarnarborg er nú uppi myndasafn á vegum Rótarýklúbbs Ólafsfjarðar , má þar sjá ljósmyndir sem Svavar B. Magnússon tók af ummerkjum skriðanna og vinnunni við að koma öllu í samt lag eftir þær . Ljósmyndari Trölla.is fór og tók meðfylgjandi myndir frá sýningunni . Mynd frá ljósmyndasýningu Rótarýklúbbs Ólafsfjarðar við Tjarnaborg á myndum Svavars Bergs Magnússonar Í fréttablaðinu Degi , Akureyri frá 30. ágúst 1988 mátti finna eftirfarandi frétt frá þessum hamförum . Tvær aurskriður féllu úr Tindaöxl á byggðina í Ólafsfirði á sunnudag , í kjölfar mikilla rigninga þar um helgina . Flytja varð fólk úr um 70 húsum á brekkunni og koma því fyrir annars staðar í bænum . Ólafsfirðingar muna ekki aðra eins úrkomu en um tíma var 35 - 40 cm vatnslag á götum í firðinum . Jón Halldórsson stendur við hús sitt en hann var svo óheppinn að fá tvo bíla inn í garð sinn sem bárust með aurnum . Mynd frá ljósmyndasýningu Rótarýklúbbs Ólafsfjarðar við Tjarnaborg á myndum Svavars Bergs Magnússonar Ekki hafa orðið slys á fólki í þessum ósköpum en ljóst að um gífurlegt eignatjón er að ræða , bæði á húseignum og bifreiðum . „ Fyrri skriðan fór af stað um kl. 15.30 á sunnudag en sú seinni um kl. 18.45 en auk þess voru að alla skriður allan daginn , sem ekki náðu í bæinn , ” sagði Guðbjörn Arngrímsson í Ólafsfirði samtali við Dag í gær . Nokkrir bílar lentu í fyrri skriðunni og tveir þeirra bárust með henni af efstu götunni og niður á þá næstu . Það var þrennt í öðrum þeirra en þau sluppu án meiðsla . Mynd frá ljósmyndasýningu Rótarýklúbbs Ólafsfjarðar við Tjarnaborg á myndum Svavars Bergs Magnússonar Það féll einnig skriða á Múlaveginn á móts við Brimnesána og lenti á bíl . Hann fór með skriðunni fram af veginum og var mesta mildi að fólkið í honum skyldi sleppa án meiðsla . ” Guðbjörn sagði að byrjað hefði að rigna á laugardag en ekki hafi verið um hættuástand að ræða fyrr en á sunnudagsmorgun . „ Almannavarnanefnd var kölluð saman eftir hádegi á sunnudag og hún var einmitt á fundi þegar fyrri skriðan féll . Þá var björgunarsveitin komin af stað til þess að hjálpa fólki að dæla vatni úr kjöllurum sínum . ” Ástandið hefur verið kannað örlítið eftir því sem hægt er en vegna veðurskilyrða hafa menn ekki hætt sér að ráði í fjallið ennþá en vitað er að það er á iði . Það hætti að rigna á sunnudagskvöld en því er spáð að það eigi eftir að rigna meira á næstunni og því gætu fleiri skriður farið af stað . Mynd frá ljósmyndasýningu Rótarýklúbbs Ólafsfjarðar við Tjarnaborg á myndum Svavars Bergs Magnússonar Múlinn er lokaður og skemmdir þar verða ekki kannaðar fyrr en þessu rigningarástandi lýkur . Hins vegar var stefnt að því að opna Lágheiðina í gær en þar fór ræsi í sundur . -KK Mynd frá ljósmyndasýningu Rótarýklúbbs Ólafsfjarðar við Tjarnaborg á myndum Svavars Bergs Magnússonar Hér má sjá fréttir nokkurra dagblaða frá hamförunum .